มีอะไรกับแฟนโดยวิธีนำอวัยวะเพศมาถูกัน ทำแบบนี้กันหลายครั้ง ปกติแล้วจะถูแบบใส่เสื้อผ้าแต่บางทีก็เผลอเอามาสัมผัสกันโดยตรงเลย(ไม่ใส่ถุง) แต่ไม่มีการสอดใส่ช่องคลอด แต่อาจจะมีบางทีที่อาจจะถูกันใกล้ปากช่องคลอดเกินไปแต่ไม่มีการหลั่งน้ำอสุจิใกล้หรือในช่องคลอดนะคะ แบบนี้มีโอกาสท้องไหมคะ ถึงขั้นขนาดต้องกินยาคุมฉุกเฉินไหมคะ แล้วถ้าหากสมมติพลาดขึ้นมาจริงๆประจำเดือนของเดือนนี้จะไม่มาเลยหรือเปล่าคะ?
สวัสดีค่ะ การถูอวัยวะเพศภายนอกกัน ไม่มีการสอดใส่อวัยวะเศชายเข้าช่องคลอด และฝ่ายชายเองก็ไม่ได้มีการหลั่งน้ำอสุจิใกล้หรือเข้าไปในช่องคลอด โอกาสที่จะตั้งครรภ์ก็ไม่มีค่ะ ดังนั้น ก็ไม่จำเป็นต้องทานยาคุมฉุกเฉินไปค่ะ เพราะหากทานไป ก็อาจทำให้มีเลือดออกผิดปกติ หรือประจำเดือนมาผิดปกติได้ค่ะหลังจากนี้ หากคาดว่าจะมีเพศสัมพันธ์ ก็ควรใช้วิธีคุมกำเนิดที่มีประสิทธิภาพ เช่น ถุงยางอนามัย ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ไม่ควรทานยาคุมฉุกเฉินไปโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ดังกล่าวไป อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้เพียงประมาณ 58%-95% ค่ะ